《天池院》
宋代·陈舜俞

此峰巉绝与霄干，峰顶泓澄旱不乾。
天下定应添沆瀣，山头信亦有泥洹。
等閒云出千岩雨，取次龙归六月寒。
一勺自堪流万古，何须低处羡波澜。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。